**Προσβασιμότητα**

Το εργαστήριο δεξιοτήτων, με τίτλο: **«Μια ομάδα, μια τάξη, ένα σχολείο παίρνουν τροφή για δράση»**  ενσωματώνει ενεργητικές και διαφοροποιημένες τεχνικές μάθησης, ώστε να είναι προσβάσιμο και φιλικό προς μαθητές/τριες με αναπηρίες και ειδικές εκπαιδευτικές ανάγκες.

Περιλαμβάνει οπτικοακουστικά μέσα, διαδραστικές δραστηριότητες και ασκήσεις συμμετοχικής και βιωματικής μάθησης, επιτρέποντας την πολυαισθητηριακή συμμετοχή των μαθητών/τριών. Εφαρμόζονται ευέλικτοι τρόποι παρουσίασης και αξιολόγησης, ανάλογα με τις δυνατότητες κάθε μαθητή/τριας. Μέσω αυτών των διαφοροποιημένων προσεγγίσεων, οι μαθητές/τριες έχουν ισότιμη πρόσβαση και συμμετοχή στην καλλιέργεια υγιεινών συνηθειών.

Η συνεργασία του/της νηπιαγωγού με τον/την εκπαιδευτικό ειδικής αγωγής ή παράλληλης στήριξης είναι απαραίτητη για την εξατομίκευση του περιεχομένου στο επίπεδο του παιδιού που υποστηρίζουν. Αυτή η συνεργασία διασφαλίζει ότι οι μαθητές/τριες με αναπηρία λαμβάνουν την κατάλληλη βοήθεια και υλικό που ανταποκρίνεται στις ανάγκες τους, ενισχύοντας την ισότιμη συμμετοχή τους στη μαθησιακή διαδικασία.